Document ID: 32006D0892

KOMISJONI OTSUS,
5. detsember 2006,
millega muudetakse otsuseid 2006/7/EÜ, 2006/265/EÜ ja 2006/553/EÜ seoses nende kohaldamisaja pikendamisega
(teatavaks tehtud numbri K(2006) 5860 all)
(EMPs kohaldatav tekst)
(2006/892/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Pärast kõrge patogeensusega viirusetüve H5N1 põhjustatud lindude gripi puhkemist Kagu-Aasias 2003. aasta detsembris võttis komisjon vastu mitmed kaitsemeetmed lindude gripi suhtes. Nende meetmete hulgas on eelkõige komisjoni 9. jaanuari 2006. aasta otsus 2006/7/EÜ, mis käsitleb teatavaid kaitsemeetmeid seoses sulgede impordiga teatavatest kolmandatest riikidest, (3) komisjoni 31. märtsi 2006. aasta otsus 2006/265/EÜ, milles käsitletakse teatavaid kaitsemeetmeid seoses kõrge patogeensusega linnugripi kahtlusega Šveitsis, (4) ja komisjoni 28. juuli 2006. aasta otsus 2006/533/EÜ, milles käsitletakse teatavaid ajutisi kaitsemeetmeid seoses kõrge patogeensusega linnugripiga Horvaatias. (5)
(2)
Alates otsuse 2006/7/EÜ vastuvõtmisest on komisjon läbi vaadanud ühenduse alalisi meetmeid seoses sulgede impordiga, eelkõige Euroopa Parlamendi ja nõukogu 3. oktoobri 2002. aasta määruse (EÜ) nr 1774/2002 (milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad) (6) VIII lisa VIII peatükis sätestatud nõudeid töötlemata sulgede impordile. Nimetatud seadusandlik menetlus pole veel lõpetatud.
(3)
Otsuseid 2006/7/EÜ, 2006/265/EÜ ja 2006/533/EÜ kohaldatakse kuni 31. detsembrini 2006. Kuna kolmandates riikides esineb veel Aasia tüvega lindude gripi viiruse puhanguid ning oht ühendusele ei ole vähenenud, on asjakohane pikendada nimetatud otsuste kohaldamist kuni 30. juunini 2007.
(4)
Komisjoni otsused 2006/115/EÜ (7) ja 2006/135/EÜ (8) on tunnistatud kehtetuks ja asendatud komisjoni otsustega 2006/563/EÜ (9) ja 2006/415/EÜ. (10) Horvaatia ja Šveits on teatanud komisjonile, et nende riikide pädevad asutused kohaldavad nüüd kaitsemeetmeid, mis on samaväärsed ühenduse liikmesriikide pädevate asutuste kohaldatavate meetmetega, nagu on sätestatud otsustes 2006/563/EÜ ja 2006/415/EÜ. Otsuste 2006/265/EÜ ja 2006/533/EÜ lisades sisalduvaid viiteid tuleks seetõttu ajakohastada.
(5)
Seepärast tuleks otsuseid 2006/7/EÜ, 2006/265/EÜ ja 2006/533/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/7/EÜ artiklis 4 asendatakse kuupäev 31. detsember 2006 kuupäevaga 30. juuni 2007.
Artikkel 2
Otsust 2006/265/EÜ muudetakse järgmiselt.
1.
Artiklis 3 asendatakse kuupäev 31. detsember 2006 kuupäevaga 30. juuni 2007.
2.
Lisa asendatakse käesoleva otsuse I lisaga.
Artikkel 3
Otsust 2006/533/EÜ muudetakse järgmiselt.
1.
Artiklis 5 asendatakse kuupäev 31. detsember 2006 kuupäevaga 30. juuni 2007.
2.
Lisa asendatakse käesoleva otsuse II lisaga.
Artikkel 4
Liikmesriigid võtavad viivitamata käesoleva otsuse järgimiseks vajalikud meetmed ning avaldavad need. Nad teatavad sellest viivitamata komisjonile.
Artikkel 5
Käesolev otsus on adresseeritud liikmesriikidele.
Brüssel, 5. detsember 2006

Labels: 0
3
18
6